Mittalaitteessa oleva ohjelma kytkee ohjaukset päälle satunnaisviiveellä. Varaavat laitteet, kuten lämminvesivaraajat, kytkeytyvät päälle vaihtelevalla 1-60 minuutin viiveellä klo 22-23 välisenä aikana. Satunnaisviive vaihtelee päivittäin. Jos kaikki tarkasti samassa ajassa olevat mittarit ohjaisivat yökuormat päälle samaan aikaan, seurauksena voisi olla sulakepaloja sekä valojen vilkkumista. Satunnaisviive ei vaikuta sähkölaskuusi, vaan esimerkiksi astianpesukoneen, pyykinpesukoneen ja sähkökiukaan kulutus tallentuu mittarissa yö-energialaskuriin heti klo 22:00 alkaen.